**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL LEIDIMO PERDUOTI SAVIVALDYBĖS TURTĄ VALDYTI PATIKĖJIMO TEISE**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 6 straipsnio 17 punktu,Lietuvos Respublikos sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymo Nr. XIII-2443 2 straipsnio 3 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 13.2 papunkčiu ir atsižvelgdama į viešosios įstaigos Plungės rajono savivaldybės ligoninės 2022 m. vasario 7 d. raštą Nr. V3-82 „Dėl patikėjimo teise valdomo poliklinikos pastato sutarties pratęsimo“, Plungės rajono savivaldybės taryba nusprendžia:

1. Leisti perduoti nuo 2022 m. balandžio 7 d. pastatą – Polikliniką (unikalus Nr. 6897-1003-8020, registro Nr. 44/2229203, pažymėjimas plane 2D3p, bendras plotas 1 391,57 kv. m, statybos metai 1971), esantį J. Tumo-Vaižganto g. 91, Plungės m., kurio įsigijimo vertė – 98 470,35 Eur, likutinė vertė 2022 m. kovo 31 d. – 34 040,34 Eur, finansavimo šaltinis – Savivaldybės biudžeto lėšos, viešajai įstaigai Plungės rajono savivaldybės ligoninei valdyti patikėjimo teise pagal turto patikėjimo sutartį 10 metų laikotarpiui savarankiškajai savivaldybių funkcijai – pirminei asmens ir visuomenės sveikatos priežiūrai (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, – visuomenės sveikatos stiprinimui ir visuomenės sveikatos stebėsenai vykdyti.

2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją pasirašyti sprendimo 1 punkte nurodyto turto patikėjimo sutartį su viešąja įstaiga Plungės rajono savivaldybės ligonine.

Savivaldybės meras

SUDERINTA:

Administracijos direktorius M.Kaunas

Turto skyriaus vedėja Ž. Bieliauskienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Turto skyriaus vyr. specialistė I. Daublienė

**PLUNGĖS RAJONO SAVIVALDYBĖS ADMINISTRACIJOS TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO PERDUOTI SAVIVALDYBĖS TURTĄ VALDYTI patikėjimo teise“**

2022 m. vasario 21 d.

Plungė

**1. Parengto teisės akto projekto tikslai** – leisti perduoti nuo 2022 m. balandžio 7 d. pastatą – Polikliniką (unikalus Nr. 6897-1003-8020, registro Nr. 44/2229203, pažymėjimas plane 2D3p, bendras plotas 1 391,57 kv. m, statybos metai 1971), esantį J. Tumo-Vaižganto g. 91, Plungės m., kurio įsigijimo vertė – 98 470,35 Eur, likutinė vertė 2022 m. kovo 31 d. – 34 040,34 Eur, finansavimo šaltinis – Savivaldybės biudžeto lėšos, viešajai įstaigai Plungės rajono savivaldybės ligoninei valdyti patikėjimo teise pagal turto patikėjimo sutartį 10 metų laikotarpiui savarankiškajai savivaldybių funkcijai – pirminei asmens ir visuomenės sveikatos priežiūrai (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, – visuomenės sveikatos stiprinimui ir visuomenės sveikatos stebėsenai vykdyti

**2. Teisės akto projekto esmė**, **rengimo priežastys ir motyvai.**

Vadovaujantis Lietuvos Respublikos sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymo Nr. XIII-2443 2 straipsnio 3 punktu, savivaldybė nuosavybės teise jai priklausantį ilgalaikį materialųjį turtą ir trumpalaikį turtą savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Administracija parengė sprendimo projektą dėl turto, kurį šiuo metu patikėjimo teise valdo viešoji įstaiga Plungės rajono savivaldybės ligoninė, perdavimo valdyti patikėjimo teise pagal patikėjimo sutartį.

**3. Kodėl būtina priimti sprendimą, kokių pozityvių rezultatų laukiama.** Administracinės naštos mažinimas, efektyvesnis pastato panaudojimas ir remonto išlaidų apskaita.

**4. Siūlomos teisinio reguliavimo nuostatos.** Siūloma leisti perduoti poliklinikos pastatą valdyti patikėjimo teise pagal patikėjimo sutartį nuo 2022 m. balandžio 7 d. Nors pastatas ir buvo valdomas pagal patikėjimo sutartį, bet pagal tuo metu galiojusius teisės aktus sutartis nebuvo tvirtinta notariškai. Dabar patikėjimo sutartis turi būti patvirtinta notariškai ir įregistruota VĮ Registrų centre, todėl daromas ne pirminės sutarties pratęsimas, bet nauja notarinė patikėjimo sutartis.

**5. Pateikti skaičiavimus, išlaidų sąmatas, nurodyti finansavimo šaltinius.**  Administracija sutarties sudarymo išlaidų nepatirs.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Viešosios įstaigos Plungės rajono savivaldybės ligoninės prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai Plungės rajono savivaldybės ligoninei.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities.* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja Turto skyriaus vyr. specialistė Inga Daublienė